**Askolan koulu kestävän kehityksen polulla**

Kasvatus ja koulutus ovat avainasemassa ympäristötietoisuuden lisäämisessä ja kestävään elämäntapaan oppimisessa. Askolan koulu haluaa huolehtia, että sen oppilailla ja henkilökunnalla on sellaisia tietoja, taitoja, valmiuksia ja näkemyksiä, että kestävän ja oikeudenmukaisen tulevaisuuden rakentaminen ja kestävään elämäntapaan sitoutuminen onnistuvat. Koulu edistää toimintakulttuuria, jossa kestävä elämäntapa tulee todelliseksi ja jossa sen kehittämiseen harjaannutaan.

Kestävän kehityksen eli ”keken” päämääränä on taata terveelliset, turvalliset ja oikeudenmukaiset elämisen mahdollisuudet nykyisille ja tuleville sukupolville sekä turvata ympäristön kantokyvyn ja luonnon monimuotoisuuden ja kulttuurien kirjon säilyminen. Kestävä kehitys on tavoitteellista yksilöiden ja yhteisöjen toiminnan muuttamista siten, että ihmisen toiminta sovitetaan luonnon asettamiin ekologisiin reunaehtoihin. Koulun tehtävänä on tukea oppilaan kasvua kestävään elämäntapaan ekologisesti, taloudellisesti, sosiaalisesti ja kulttuurisesti. Keke liittyy kaikkiin oppimiskokonaisuuksiin ja oppiaineisiin.

Kestävän kehityksen ohjelma on työväline, jonka avulla kestävän elämäntavan oppiminen tehdään suunnitelmalliseksi osaksi opetusta ja koulun arkea. Yhdessä sovitut toimenpiteet pyritään saamaan osaksi jokaisen arkipäivää niin koulussa kuin kotonakin. Kestävän kehityksen alueella suurin kehittämistarve on kasvattaa oppilaiden vastuullisuuden motivaatiota.

Askolan koulussa pyritään toimimaan kestävän kehityksen periaatteiden mukaisesti kiinnittäen erityistä huomiota seuraaviin asioihin:

1. Ekologinen ja taloudellinen kestävyys

* Vastuulliset hankinnat ja kestävä kulutus
* Jätteen synnyn ehkäisy ja kierrätys
* Energian ja veden säästäminen
* Kestävät kuljetukset ja liikkuminen
* Koulurakennuksen ja pihaympäristön hoito ja ylläpito
* Ravinto ja terveys (kestävät ruokavalinnat)

2. Sosiaalinen ja kulttuurinen kestävyys

* Turvallisuus koulussa ja koulumatkalla
* Henkilöstön ja oppilaiden hyvinvointi
* Kiusaamisen ja syrjäytymisen ehkäisy
* Oppilashuolto ja muu oppimisen tuki
* Kulttuuriympäristö, tavat ja perinteet
* Monikulttuurisuus ja kansainvälisyys

Kestävä elämäntapa ymmärretään kokonaisuutena, joka muodostuu ekologisesta ja taloudellisesta sekä sosiaalisesta ja kulttuurisesta kestävyydestä. Keke -tiimi valitsee vuosittaiset kehittämiskohteensa joiltain em. osa-alueilta tai miettivät oman aiheeseen liittyvän teeman. Kehittämiskohteita tai painotusalueita voi olla yksi tai useampi laajuudesta riippuen. Painopisteet ja teemat vaihtuvat lukuvuosittain. Kestävää kehitystä käsitellään lisäksi monipuolisesti eri oppiaineissa ja monialaisissa oppimiskokonaisuuksissa.

Alla on lista kestävän kehityksen toimenpiteistä, jotka ovat jo vakiintuneet osaksi koulumme arkea:

**Ekologinen ja taloudellinen kestävyys**

*Biojäte*

* Biojätteen määrän vähentäminen: oppilas ottaa sen minkä syö
* Biojätteen keräys opettajanhuoneessa

Jätteiden lajittelu

* Biojäte ja kuivajäte erotellaan omiin keräysastioihinsa

*Paperi*

* Kopioiden määrän vähentäminen ja kaksipuoleinen tulostus/ monistus sekä pienennökset
* Luokissa on paperinkeräyslaatikot
* Käytetään pääasiassa paperitonta viestintää
* WC:ssä ei käytetä paperisia käsipyyhkeitä

*Materiaalit*

* Sähköinen oppikirja ja oppimisalustat
* Oppikirjojen kierrätys
* Materiaalien valinnoissa ja hankinnoissa otetaan huomioon ympäristöystävällisyys
* Oppikirjojen päällystäminen pidentää käyttöikää
* Kierrätysmateriaalin käyttö mm. taitoaineissa
* •Opetusmateriaalien yhteiskäyttö
* •Koululle hankitaan tuotteita ja laitteita, joiden varaosasaatavuus ja huolto on varmistettu

*Energian ja veden säästäminen*

* Sammutetaan valot ja videotykki luokista välituntien ajaksi ja koulupäivien päätteeksi
* Koulupäivän päätteeksi huolehditaan, että ikkunat ja ovet ovat kiinni
* Sammutetaan tietokoneet koulupäivän päättyessä

*Koulurakennus ja piha*

* Koulurakennuksen ja pihaympäristön hoito ja ylläpito
* Oppilaita ohjataan huolehtimaan koulun, pihan ja lähiympäristön siisteydestä

*Kuljetukset ja liikkuminen*

* Oppilaita ohjataan kulkemaan koulumatkat kävellen tai pyöräillen ja pidemmillä matkoilla käyttämään joukkoliikennettä

**Sosiaalinen ja kulttuurinen kestävyys**

* Kiusaamisen ja syrjinnän ehkäisy (mm. KiVa-koulutoiminta, tukioppilastoiminta)
* Monikulttuurisuus ja kansainvälisyys (esim. lasten oikeudet, YK-viikko/ muu teemapäivä)
* Oppilaskuntatoiminta
* Henkilöstön ja oppilaiden hyvinvointi (esim. tyhy-toiminta, hyvinvointikyselyt, vanhempainvartit, oppilaskunta- ja tukioppilastoiminta)
* Turvallisuus oppilaitoksessa (esim. selkeät ja toimivat yhteiset säännöt, Nou hätä - pelastustaitokampanja, kemikaalien turvallinen käyttö ja oikeaoppinen hävitys, poistumisharjoitukset, ensiapukoulutukset, turvallisuuskävely)
* Opiskelijahuolto ja muu oppimisen tuki
* Kulttuuriympäristö, tavat ja perinteet
* Taksvärkki

**Keke –ohjelman seuranta**

\* Ohjelman toteutumista arvioidaan yhdessä vuosittain keväällä.

\* Lukuvuosisuunnitelman päivittämisen yhteydessä päivitetään myös Keke-ohjelma ja määritellään erityiset tavoitteet seuraavalle lukuvuodelle.